Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento pasiūlytų pakeitimų Tarybos bendrajai pozicijai dėl pasiūlymo Europos parlamento ir Tarybos reglamentas nustatantis Europos vykdomojo rašto dėl apmokėjimo išdavimo procedūrą IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį /* KOM/2006/0797 galutinis - COD 2004/0055 */





[pic] | EUROPOS BENDRIJŲ KOMISIJA | Briuselis, 6.12.2006 KOM(2006) 797 galutinis 2004/0055 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pasiūlytų pakeitimų Tarybos bendrajai pozicijai dėl pasiūlymo EUROPOS PARLAMENTO IR TARYBOS REGLAMENTAS nustatantis Europos vykdomojo rašto dėl apmokėjimo išdavimo procedūrą IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2004/0055 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pasiūlytų pakeitimų Tarybos bendrajai pozicijai dėl pasiūlymo EUROPOS PARLAMENTO IR TARYBOS REGLAMENTAS nustatantis Europos vykdomojo rašto dėl apmokėjimo išdavimo procedūrą 1. Įvadas EB sutarties 251 straipsnio 2 dalies trečios pastraipos c punkte numatyta, kad Komisija pateikia nuomonę dėl per antrąjį svarstymą pasiūlytų Europos Parlamento pakeitimų. Komisija toliau pateikia savo nuomonę dėl dviejų Europos Parlamento pasiūlytų pakeitimų. 2. Bendroji informacija 2004 m. kovo 19 d. Komisija priėmė pasiūlymą dėl Europos Parlamento ir Tarybos reglamento, nustatančio Europos vykdomojo rašto dėl apmokėjimo išdavimo procedūrą[1]. 2004 m. kovo 19 d. pasiūlymas buvo perduotas Europos Parlamentui ir Tarybai. 2005 m. vasario 9 d. Europos ekonomikos ir socialinių reikalų komitetas pateikė savo nuomonę dėl šio pasiūlymo[2]. Europos Parlamentas perdavė pasiūlymą Teisės reikalų komitetui (atsakingam už ataskaitos pateikimą) ir Piliečių laisvių, teisingumo ir vidaus reikalų komitetas (atsakingam už nuomonės pateikimą). Piliečių laisvių, teisingumo ir vidaus reikalų komitetas nuomonę priėmė 2005 m. birželio 13 d. Teisės reikalų komitetas ataskaitą patvirtino 2005 m. liepos 14 d. Europos Parlamentas 2005 m. gruodžio 13 d. plenarinės sesijos metu pirmuoju svarstymu priėmė savo nuomonę. 2006 m. birželio 30 d. Taryba priėmė bendrąją poziciją. 2006 m. liepos 4 d. Komisija priėmė komunikatą dėl Tarybos bendrosios pozicijos[3]. 2006 m. spalio 25 d. Europos Parlamentas antruoju svarstymu priėmė savo nuomonę[4]. Šioje nuomonėje numatyti du reglamento projekto pakeitimai. 3. Pasiūlymo tikslas Greitas skolų, kurių nereikia pagrįsti, grąžinimas yra ypatingai svarbus Europos Sąjungos ūkio subjektams ir tinkamam vidaus rinkos veikimui. Teisinė sistema, neužtikrinanti kreditoriui galimybės siekti, kad būtų greitai patenkintas neginčytinas reikalavimas, nesąžiningiems skolininkams suteikia galimybę išvengti atsakomybės ir tokiu būdu skatina tyčia nemokėti skolų savo pačių naudai. Pavėluoti mokėjimai yra pagrindinė nemokumo priežastis, kelianti grėsmę įmonių, ypač mažųjų ir vidutinių, egzistavimui ir dėl to prarandama daug darbo vietų. Tai, kad netgi siekiant susigrąžinti neginčytinas skolas reikia ilgo, sudėtingo ir brangaus teismo proceso, neišvengiamai padidina šias žalingas ekonomines pasekmes. Tokia padėtis sukelia įvairių sunkumų valstybių narių teismų sistemoms. Ypatingai svarbu kaip įmanoma ankstesnėje proceso stadijoje atskirti tas bylas, kurios iš tikrųjų yra ginčytinos, nuo tų, kuriose nėra tikro teisinio ginčo. Toks atskyrimas yra būtinas, nors tai ir nėra pakankama sąlyga siekiant efektyviai panaudoti teismams skirtus ribotus išteklius. Tai suteikia jiems galimybę sutelkti didžiausią dėmesį ginčytinoms byloms ir išnagrinėti jas per priimtiną laikotarpį. Tačiau šis norimas rezultatas gali būti pasiektas tik esant greitai ir efektyviai procedūrai dėl neginčytinų reikalavimų. Pasiūlymo tikslas – sukurti vienodą, spartų ir veiksmingą mechanizmą, užtikrinsiantį neginčytinų piniginių reikalavimų susigrąžinimą visoje Europos Sąjungoje. 4. Komisijos nuomonė dėl Europos Parlamento pakeitimų 4.1. Pakeitimai, kuriems Komisija pritarė - Komisija pritaria Europos Parlamento siūlomam tipinės A formos pakeitimui, kuriuo siekiama perspėjimą dėl kalbų perkelti iš tipinės formos gairių į šios formos pradžią. - Komisija taip pat pritaria Europos Parlamento siūlomam 31 straipsnio dėl įgyvendinimo įgaliojimų vykdymo pakeitimui ir nurodo, kad turi būti taikoma nauja reguliavimo procedūra su galimybe vykdyti priežiūrą, kaip nustatyta 2006 m. liepos 22 d. Tarybos sprendime 2006/512, iš dalies keičiančiame Sprendimą 1999/468. 5. Išvada Atsižvelgdama į EB sutarties 250 straipsnio 2 dalį, Komisija iš dalies keičia savo pasiūlymą, kaip išdėstyta pirmiau. [1] 2004 m. kovo 19 d. COM(2004) 173 galutinis ir 2004 m. gegužės 25 d COM(2004) 173 galutinis/3. [2] CESE/2005/133, OL C 221, 2005 9 8, p. 77. [3] 2006 m. liepos 7 d. COM(2006) 374 galutinis. [4] P6_TA(2006)0440..